হকশেল অমসুং য়াইফ-য়ুম্বাল মন্ত্রালয়
হকশেল মন্ত্রালয়গী ইসঞ্জিভানি ইনিসিয়েতিব কন্সল্তেসন কোতি ১ মপুং ফাখ্রে
হৌখিবা থা ১০দা নেস্নেল তেলিমেদিসিন সর্ভিস ১০০০% হেনখ্রে
নুংতি-নুমিৎ খুদিংগী ইসঞ্জিভানিনা পেসেন্ত ৭৫,০০০গী চাংদা লাইযেংলি
Posted On:
24 AUG 2021 7:42PM by PIB Imphal
হকশেল অমসুং য়াইফ-য়ুম্বালগী কেন্দ্র মন্ত্রালয়গী নেস্নেল তেলিমেদিসিনম সর্ভিস ইসঞ্জিভানি অসি লৈবাক অসিগী খ্বাইদগী মমিং লৈরবা অমসুং খ্বাইদগী চাওরবা তেলিমেদিসিন সর্ভিস ওইখ্রে৷ লৈবাক অসিদা লৈরিবা দোক্তরশিং, স্পিসিয়েলিস্তশিং অমসুং পেসেন্তশিংনা ইসঞ্জিভানি অসি পাক শন্না শিজিন্নখ্রে৷ রেকোর্দ ওইবা মতম অমদা, নেস্নেল তেলিমেদিসিন সর্ভিস অসিনা ভারত্তা তেলি-কন্সল্তেসন কোতি ১ হেন্না(চাওরাক্না মিলিয়ন ১) তৌখ্রে৷ লৈবাক অসিদা লৈরিবা পেসেন্ত, দোক্তরশিং অমসুং স্পিসিয়েলিস্তশিং অসিনা ইসঞ্জিভানি অসি পাক শন্না শিজিন্নরকপদগী হৌখিবা থা ১০ অসিদা গ্রোথ ১০০০% হেন্না লাকখ্রে৷ নেস্নেল তেলিমেদিসিন সর্ভিস অসিনা ২০২০গী সেপ্তেম্বর থাদা তেলিকন্সল্তেসন ১৬০,৮০৭ তৌরম্বা অদু ২০২১গী জুলাই থাদা তেলি-কন্সল্তেসন ১,৬৫০,৮২২ তৌখ্রে৷
লৈবাক অসিগী ইন্তরনেত পেনিত্রেসন অসি ৫০%গী মখাদা লৈরফাওবা, কেন্দ্রগী হকশেল মন্ত্রালয়গী মসিগী ইন্নোবেতিব দিজিতেল হেল্থ ইনিসিয়েতিব অসিনা ভারতকী জিওগ্রাফী, দিস্তেন্স অমসুং মতমগী খুদোংচাদবা অদু মাইথিবা পীবা ঙমখ্রে অমসুং মশামকপু হেল্থকেয়র সর্ভিসেস দেলিভরীগী পেরেলেল স্ত্রিম অমা ওইনা শেমগৎখিবা অসি শিন্থানিংঙাই ওই৷ ইসঞ্জিবানিনা হেল্থকেয়র দেলিভরীগা মরী লৈনবা চেলেঞ্জ কয়ামরোম খুদম ওইনা হায়রবদা মমাংগী মতমদা অমু্ক্তা ফাওবা থেংনদ্রিবা লৈবাক অসিগী হেল্থকেয়র ইনফ্রাস্ত্রকচরদা অচৌবা পোৎলুম অমা পুহল্লিবা হৌজিক চত্থরিবা লাইনা-লাইচৎ অসি কন্ত্রোল তৌরিবা অসিগী মথক্তা দোক্তর অমগা পেসেন্ত অমগা হকথেংননা উন্নদুনা কন্সল্তেসন তৌনবা হোৎনবদা থেংনরিবা অৱাবা অমসুং মমল ৱাংবনচিংবা অসি হন্থহল্লে৷
সরকারনা চলাইদুনা মালেম অসিদা খ্বাইদগী চাওবা হেল্থ ইন্সুরেন্স স্কিম অমা ওইরিবা-অয়ুশমান ভারত চৎনরকপদা মতেং পাংবা ওইনা তেলিমেদিসিন অসি শিজিন্ননবা হকশেল অমসুং য়াইফ-য়ুম্বালগী কেন্দ্রগী মন্ত্রালয়না ২০১৮দা খঙখিবা লৈরে৷ মসিগী মতুং ইন্না, সেন্তর ফোর দিবেলপমেন্ত ওফ এদভান্স কম্প্যুতিং(সি-দি.এ.সি.)গী মোহালি ব্রাঞ্চনা শেমখিবা ভারত সরকারগী ফ্লেগশিপ তেলিমেদিসিন তেক্নোলোজী-ইসঞ্জিভানি শেমদোকখি অমসুং ২০১৯দা ইসঞ্জিভানিএ.বি.-ঐচ.দবল্যু.সি. দোক্তর-তু-দোক্তর তেলিমেদিসিন প্লেতফোর্ম অমা ওইনা চৎনখি৷ কোবিদ-১৯ লাইনা-লাইচৎনা লৈবাক অসিদা য়ৌরক্লবা মতুংদা, অমসুং লৈবাক অসি শিনবা থুংনা চত্থখিবা লোকদাউন অদুনা মরম ওইদুনা ও.পি.দি. পুম্নমক থোং লোনখিবদগী, ২০২০গী মার্চ থাদা ভারত সরকারগী তেলিমেদিসিন প্রেতিস গাইদলাইনশিং রিলিস তৌখিবা অসিগা লোইননা হকশেল অমসুং য়াইফ-য়ুম্বালগী কেন্দ্র মন্ত্রালয়না পেসেন্ত-তু-দোক্তর তেলিমেদিসিন সর্ভিস ইস়ঞ্জিভানিগী অতোপ্পা মওং অমা শেম্নবা খনখি৷ মসিগী মতুং ইন্না, হকশেল অমসুং য়াইফ-য়ুম্বালগী কেন্দ্র মন্ত্রালয় অমসুং সি-দি.এ.সি. মোহালিদা লৈরিবা সঞ্জিভানি তীম অসিগা চাওনা খুৎশম্নদুনা, ইসঞ্জিভানি ও.পি.দি. শেমখি অমসুং লৈবাক অসি শিনবা থুংনা চৎনখি৷ ২০২০গী এপ্রীল ১৩দা, পেসেন্তশিংনা মশা মশাগী ময়ুমদা হেল্থ সর্ভিসশিং য়াম্না লাইনা পীননবা ইসঞ্জিভানি ও.পি.দি. লোঞ্চ তৌখি৷
কেন্দ্রগী হকশেল মন্ত্রালয়গী তেলিমেদিসিন ইনিসিয়েতিবকী অনিশুবা বেরিয়েন্ত-ইসঞ্জিভানি ও.পি.দি. অসি রাজ্য অমদা জেনেরেল ও.পি.দি. অমমম থমদুনা মিনিমেলিস্তিক প্লেতফোর্ম অমদা চৎনখি৷ তেলিমেদিসিন ইনিসিয়েতিবকী মসিগী মখল অসিগী ইহান হানবা ওইনা আন্ধ্র প্রদেশ, তামিল নাদু, কেরলা, হিমাচল প্রদেশ, উত্তর প্রদেশ, উত্তরখন্দনা হান্না শিজিন্নখি৷ থা অমা ফাদনা, লৈবাক অসিগী রাজ্য তংখায় অমা হেনবনা ইসঞ্জিভানি ও.পি.দি. শিজিন্নখি অমসুং প্রজা মীয়ামগীদমক রিমোত কন্সেল্তেসন সর্ভিসশিং পাংথোকখ্রে৷ প্রজা মীয়াম্না ইসঞ্জিভানি ও.পি.দি. শিজিন্নরিবা অসি য়েংলগা, রাজ্যশিং অমসুং য়ুনিয়ন তেরিতোরীশিংদা লৈরিবা হেল্থ এদমিনিস্ত্রেসনশিংনা প্রজা মীয়ামদা মল্তিপল কনকুরেন্ত স্পিসিয়েলিতী অমসুং সুপর-স্পিসিয়েলিতী ওনলাইন ও.পি.দি.শিং ফংহন্নবগীদমক ইসঞ্জিভানি ও.পি.দি.গী কেপাসিতী হেনগৎননবা হায়খ্রে৷ মমিং লৈরবা ইন্সতিত্যুসনশিং অমসুং এজেন্সীশিং খুদম ওইনা হায়রবদা বাথিন্দা, বিবিনগর, কল্য়ান, বিলাস্পুর, ঋশিকেশতা লৈরিবা এ.আই.আই.এম.এস., লেদী হার্দিং মেদিকেল কোলেজ(ন্যু দিল্লী), সাফদুঙ্গ হোস্পিতাল(ন্যু দিল্লী), কিং জিওর্জ মেদিকেল য়ুনিভর্সিতী(লখনৌ), সেন্ত্রেল গভর্মেন্ত হোল্থ স্কিম(সি.জি.ঐচ.এস.), কেরলাদা লৈরিবা কেন্সর রিসর্স সেন্তরশিংনচিংবনা মখোয়গী স্পিসিয়েলিতী অমসুং সুপর-স্পিসিয়েলিতী সর্ভিসশিং রিমোতলী ফংহল্লি৷ কোবিদ-১৯গী অনিশুবা ৱেবকী মতমদা, দেফেন্স মন্ত্রালয়নসু ইসঞ্জিভানি ও.পি.দি.দা নেস্নেল ওনলাইন দিফেন্স সর্ভিসেস ও.পি.দি. লোঞ্চ তৌননবা মমাংগী এ.এফ.এম.এস. দোক্তরশিংদা হায়খ্রে অমসুং মসিনা লৈবাক অসিদা লৈরিবা পেসেন্তশিংদা হেল্থ সর্ভিসেস রিমোত্লী ওইনা ফংহনখ্রে৷ রাজ্য কয়া অমদা, ইসঞ্জিভানিনা নোংমদা পুং ১২ হেন্না, চয়োল অমদা নুমিৎ ৭নি হেল্থ সর্ভিসেস দেলিভর তৌরি৷ ইসঞ্জিভানি ও.পি.দি. সর্ভিসশিং অসি ৱেব ব্রাউজর অমসুং এন্দ্রোইদ এপ্লিকেসনগী খুৎথাংদা শিজিন্নবা য়াগনি অমসুং আই.ও.এস. এপ্লিকেসন অসি অথুবা মতমদা লোঞ্চ তৌননবা মতম লেপ্লগনি৷
হকশেল অমসুং য়াইফ-য়ুম্বালগী কেন্দ্র মন্ত্রালয়গী নেস্নেল তেলিমেদিসিন সর্ভিস অসিনা অথুবা মতমদা লৈবাক অসিগী খ্বাইদগী চাওবা ও,পি.দি. সর্ভিস পীখ্রে৷ নুংতি-নুমিৎ খুদিংগী পেসেন্ত ৭৫,০০০ ইসঞ্জিভানি নেতৱার্কনা লাইয়েংলি৷ মসিনা ওলাইন ও.পি.দি. ৪৩৯ চলাইরি, মসিগী মনুংদা ৪৩দি জেনেরেল ও.পি.দি.শিংনি অমসুং ৩৯৬না স্পিসিয়েলিতী অমসুং সুপর-স্পিসিয়েলিতী ও.পি.দি.শিংনি৷ অতোপ্পা অমরোমদা, হব অমসুং স্পোক মোদেল অমা ইন্দুনা, ইসঞ্জিভানি এ.বি.-ঐচ.দবল্যু.সি. অসি রাজ্যশিংদা লৈরিবা হব ২২০০ হেনবদা অমসুং স্পোক্তশিং ওইনা হেল্থ অমসুং ৱেল্নেস সেন্তর ২৭,০০০রোমদা চৎনখ্রে৷ ২০২২ লোইশিল্লকপা ফাওবগী মনুংদা, ইসঞ্জিভানি এ.বি.-ঐচ.দবল্যু.সি. অসি লৈবাক অসিগী হেল্থ অমসুং ৱেল্নেস সেন্তর ১,৫৫,০০০দা চৎনরগনি৷ নেস্নেল তেলিমেদিসিন সর্ভিস অসিদা স্পিসিয়েলিস্তশিং, দোক্তরশিং অমসুং পেরামেদিক্স ৬০,০০০ হেন্না শিজিন্নখ্রে৷
কন্তেক্তলেস, রিক্স-ফ্রী অমসুং সেফ হেল্থ সর্ভিসেস অসি মফম পুম্নমক্তা য়ৌহন্নবগীদমক, রাজ্য সরকারশিংনা আই.তি. সেবী হ্যুমেন অমসুং ইনফ্রাস্ত্রকচর রিসোর্সশিং য়াওবা অফবা দিজিতেল হেল্থ ইকোসিস্তেম অমা শেমগৎতুনা হকশেল অমসুং য়াইফ-য়ুম্বালগী কেন্দ্র মন্ত্রালয়না হোৎনরিবা অসিদা মতেং পাংলি৷ লৈবাক অসিদা হকশেল মন্ত্রালয়গী ইসঞ্জিভানি ইনিসিয়েতিব অসি প্রজা মীয়াম্না পাক-শন্না শিজিন্নরিবা, কান্নবশিং অমসুং তৌবা ঙম্লিবশিং অসি য়েংলগা অমসুং কোবিদ-১৯গী অহুমশুবা ৱেব লাক্লবা য়ানা লৈরিবা মতম অসিদা, নোংমদা তেলিকন্সল্তেসন লাখ ৫ তৌননবা ইসঞ্জিভানি ইনিসিয়েতিবকী কেপাসিতীশিং অসি হেন্না পাকথোক চাওথোকহন্নবগীদমক কেন্দ্র সরকারগী ইমর্জেন্সী রেস্পোন্স অমসুং হেল্থ সিস্তেম প্রিপেয়র্দনেস পেকেজ অসিনা ফাইনান্সিয়েল সপোর্ত পীখ্রে৷ মোহালিগী সেন্তর ফোর দিবেলপমেন্ত এদভান্স কম্প্যুতিংদা লৈরিবা ইসঞ্জিভানি তীম অসিনা প্লেতফোর্ম অসি চাওথোকহন্নবা প্রেসেস অসি মাংজৌননা পাংথোকপা হৌখ্রে৷ মসিগী ফাইনান্সিয়েল সপোর্ত অসিনা রাজ্যশিং অমসুং য়ু.তি.শিংনা লৈবাক অসিগী জিলা পুম্নমক্তা লৈরিবা ইসঞ্জিভানি তেলি-কন্সল্তেসনগী হবশিং অমসুং কোবিদ কেয়র সেন্তরশিং(সি.সি.সি.শিং)গী আই.তি. ইনফ্রাস্ত্রকচর ফগৎহনবা ঙম্লগনি৷
প্রজা মীয়াম্না ইসঞ্জিভানি অসি লৈবাক অসিদা লৈরিবা জিলা ৭০১দা শিজিন্নরি অমসুং ইসঞ্জিভানিদা লাইয়েংলিবা পেসেন্তশিংগী ৫৬% হেনবদি নুপীশিংনি৷ ইসঞ্জিভানিনা লাইয়এংখিবা পেসেন্ত কোতি ১গী মনুংদা, ০.৫%রোমদি চহি ৮০ শুরবা অমসুং হেল্লবশিংনি, পেসেন্ত ১৮%রোমগী চাংদি চহি ২০ নত্রগা মসিদগী তানা লৈরিবা মীওইশিংনি৷
নেস্নেল তেলিমেদিসিন সর্ভিস অসি তাইয়র II অমসুং তাইয়র III শহরশিংদনা হেন্না পাম্না শিজিন্নরি৷ কন্সল্তেসন খ্বাইদগী ৱাংবা মকোক থোংবা জিলা ১০ অদুদি চিতূর, ইস্ত গোদাভরি, গন্তুর, নিলোর, ৱেস্ত গোদাভরি, কৃষ্ণ, প্রকসম, অনন্তপুর, আন্ধ্র প্রদেশতা লৈরিবা কর্নুল অমসুং তামিল নাদুদা লৈরিবা সালেমনি৷
নেস্নেল তেলিমেদিসিন সর্ভিস শিজিন্নবদা লমজিংলিবা জিলাশিং অদু মখাদা লৈরে:
ইসঞ্জিভানি অমসুং ইসঞ্জিভানি ও.পি.দি. প্লেতফোর্মশিংদা খ্বাইদগী ৱাংনা লাইয়েংলি হায়না রেজিস্তর তৌরিবা মকোক থোংবা রাজ্য তরা অদুদি আন্ধ্র প্রদেশ (২৭৫১২৭১), কর্নাতকা (১৯৩৯৪৪৪), তামিল নাদু (১৪৭৬২২৭), উত্তর প্রদেশ (১২৩২৬২৭), গুজরাত (৪১৬২২১), মধ্য প্রদেশ (৩৬৯১৭৫), বিহার (৩৪৩৮১১), মহারাস্ত্র (৩৩১৭৩৭), কেরলা (২৩৭৯৭৩), উত্তরখন্দ (২২৬৪৩৬)নি৷
*****
(Release ID: 1748761)
Visitor Counter : 98
mni_Beng mni_Beng mni_Beng mni_Beng eng_Latn zho_Hant mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng unk eng_Latn eng_Latn